Pta-man buite restaurant geskiet, sterf by polisiestasie | Maroela Media
'n Man van Pretoria het Saterdagaand met 'n koeëlwond aan sy bolyf na sy naaste polisiekantoor gery nadat hy oomblikke vantevore buite 'n kitskosrestaurant in die ooste van die stad geskiet is.
Kapt. Jan Sepato, woordvoerder van die Silverton-polisiestasie, het Woensdag aan Maroela Media gesê die voorval het omstreeks 21:30 buite die plaaslike Chicken Licken-restaurant plaasgevind.
"Volgens inligting tot die polisie se beskikking het 'n groep verdagtes in 'n wit Ford Ranger verby die restaurant gery. Hulle het 'n U-draai gemaak en twee gewapende mans het uit die voertuig geklim en by 'n Volkswagen-motor gaan staan en wag vir die eienaar van dié voertuig wat toe in die restaurant was," het Sepato gesê.
Die een slagoffer, wat deur 'n familielid as Francois Els aan Maroela Media geïdentifiseer is, het in daardie stadium met sy voertuig, 'n wit Nissan, by die toneel stilgehou.
"Die eienaar van die Volkswagen het toe net uit die restaurant gekom, waarna die verdagtes sy voertuig se sleutels geëis het. Die verdagtes het op die man geskiet en hom in sy bobeen gewond."
Els het probeer wegry, maar het met die agterkant van sy voertuig 'n versperring getref. Hy is tydens die voorval in die bolyf geskiet. Hy kon ná die botsing daarin slaag om weg te ry en het na die Silverton-polisiestasie gejaag.
"Toe die man daar aankom, het hy om hulp geroep. Die polisiebeamptes aan diens het gaan ondersoek instel en hom buite die polisiestasie se voordeur op sy maag op die grond aangetref. Hy het gesukkel om te praat en kon net die kitskosrestaurant se naam noem," het Sepato gesê.
Die polisie het 'n ambulans ontbied. Paramedici het alles in hul vermoë gedoen om Els se lewe te red, maar hy is op die toneel dood verklaar.
Die aanvallers het van die toneel gevlug en is nog soek. Die polisie ondersoek 'n saak van moord en poging tot moord.
Volgens die familielid, wat verkies om anoniem te bly, wou Els vir sy gesin gaan kos koop toe hy geskiet is.
"Wat die geval nog meer tragies maak, is dat beide sy bejaarde ouers gedurende 2011 in 'n rooftog in hul huis in Swellendam op wrede wyse vermoor is," het die familielid bygevoeg.
Sepato het 'n beroep op die publiek gedoen om met enige inligting na vore te kom wat die polisie in hul ondersoek kan bystaan. Bel Stop Misdaad by 08600 10111.
JA MAAR DIE POLISIE IS TE BESIG OM DIE OU WAT OP FB DIE K WOORD GENOEM HET TE VERVOLG, daar is nie tyd om MOORDE en ROOF En VERKRAGTINGS en brandstigting op te volg nie . JAMMER As jy 'n wit slagoffer is kom daar NIKS van nie, wel as jy 'n wit OORTREDER Is moet jy weet jou dae is getel …SO JAMMER vir die slagoffer en sy mense juis omdat sy ouers REEDS wreed vermoor is . maar DIE BUITELAND weet nie hiervan nie, en die DA en die REGERING ontken die gebeure.
Dis onmenslik wat in die land gebeur ! So jammer vir diegene wat agterbly met al die hartseer .
Klink vuir my na (nog) 'n rassistiese moord.
sterkte aan els se familie.
polisie ondersoek 'n saak van poging tot moord, "wow", die man is dood, wat se poging wil sap nou ondersoek